**JEGYZŐKÖNYV A BUDAÖRSI ROMA NEMZETISÉGI ÖNKORMÁNYZAT**

**2020. február 7-i üléséről**

**Helyszín, időpont:** Városháza 2040 Budaörs, Szabadság út 134. III. emelet 322-es iroda, 2020. február 7. 900 óra

**Jelen vannak:** Lakatos Sarolta elnök

 Danyi Szilvia Mária jegyzőkönyv-hitelesítő

 Bajnóczi Krisztina

 Feka Béla

 Lakatos György

**Jegyzőkönyvvezető:** dr. Kohlhoffer-Mizser Csilla

**Lakatos Sarolta elnök:** Megállapítja a határozatképességet, az ülést 9:00-kor megnyitja. Felteszi szavazásra a meghívóban szereplő napirendi pontokat.

A testület egyhangúlag, 5 igen szavazattal elfogadta az ülés napirendjeit és az alábbi határozatot hozta:

**3/2020. (II.07.) BRNÖNK sz. határozat**

**Napirend**

1.) Döntés a Budaörsi FolkFootball rendezvényről

2.) „Banyamesék” - előadássorozat megszervezése a budaörsi általános iskolákban

3.) Döntés a Népzenével és néptánccal a rasszizmus és a kirekesztés ellen – érzékenyítő foglalkozások 12 – 18 éves gyerekek és fiatalok számára című rendezvénysorozat megvalósításáról

**Napirend előtti hozzászólás:** nem volt.

**Napirend tárgyalása:**

**1.) Döntés a Budaörsi FolkFootball rendezvényről**

**Lakatos Sarolta elnök:** ismertette az előterjesztést.

A testület **5** **igen** szavazattal az alábbi határozatot hozta:

**4/2020. (II.07.) BRNÖNK sz. határozat**

**Döntés a Budaörsi FolkFootball rendezvényről**

1. A Budaörsi Roma Nemzetiségi Önkormányzat képviselő-testülete úgy dönt, hogy Budaörsi FolkFootball labdarúgó tornát szervez 2020. február 23-án a budaörsi Herman Ottó Általános Iskolában.

2. A Budaörsi Roma Nemzetiségi Önkormányzat képviselő-testülete a Budaörsi FolkFootball labdarúgó tornára 480.000 Ft összeget biztosít a 2020. évi állami működési támogatás terhére.

3. A Budaörsi Roma Nemzetiségi Önkormányzat képviselő-testülete úgy dönt, hogy a program megszervezésével – a 3 beérkezett árajánlat közül, a legkedvezőbbet kiválasztva - Dénesné Szanyi Ildikó egyéni vállalkozót bízza meg.

**2.) „Banyamesék” - előadássorozat megszervezése a budaörsi általános iskolákban**

**Lakatos Sarolta elnök:** ismertette az előterjesztést.

A testület **5** **igen** szavazattal az alábbi határozatot hozta:

**5/2020. (II.07.) BRNÖNK sz. határozat**

**„Banyamesék” - előadássorozat megszervezése a budaörsi általános iskolákban**

1. A Budaörsi Roma Nemzetiségi Önkormányzat képviselő-testülete úgy dönt, hogy „Banyamesék” - előadássorozat megszervezése a budaörsi általános iskolákban címmel előadássorozatot szervez. Helyszínek: budaörsi általános iskolák (Kesjár Csaba Ált., Isk., 1. számú Ált. Isk., Herman Ottó Általános Iskola, Bleyer Jakab Általános Iskola, Árpád utcai Ált. Isk., Mindszenty Ált. Iskola), időpont: 2020. február 2. felében, az iskolákkal egyeztetett időpontban.

2. A Budaörsi Roma Nemzetiségi Önkormányzat képviselő-testülete a „Banyamesék” – előadássorozatra 600.000 Ft összeget biztosít a 2019. évben elnyert önkormányzati programtámogatás terhére.

3. A Budaörsi Roma Nemzetiségi Önkormányzat képviselő-testülete úgy dönt, hogy a program megszervezésével – a 3 beérkezett árajánlat közül, a legkedvezőbbet kiválasztva - Khamaoro Cigány Tánc Egyesületet bízza meg.

**3.) Döntés a Népzenével és néptánccal a rasszizmus és a kirekesztés ellen – érzékenyítő foglalkozások 12 – 18 éves gyerekek és fiatalok számára című rendezvénysorozat megvalósításáról**

**Lakatos Sarolta elnök:** ismertette az előterjesztést.

A testület **5** **igen** szavazattal az alábbi határozatot hozta:

**6/2020. (II.07.) BRNÖNK sz. határozat**

**Döntés a Népzenével és néptánccal a rasszizmus és a kirekesztés ellen – érzékenyítő foglalkozások 12 – 18 éves gyerekek és fiatalok számára című rendezvénysorozat megvalósításáról**

1. A Budaörsi Roma Nemzetiségi Önkormányzat képviselő-testülete úgy dönt, hogy Népzenével és néptánccal a rasszizmus és a kirekesztés ellen – érzékenyítő foglalkozások 12 – 18 éves gyerekek és fiatalok számára címmel előadássorozatot szervez a budaörsi általános iskolákban és középiskolákban. Helyszín: budaörsi általános iskolák (Kesjár Csaba Ált., Isk., 1. számú Ált. Isk., Herman Ottó Általános Iskola, Bleyer Jakab Általános Iskola, Árpád utcai Ált. Isk., Mindszenty Ált. Iskola), budaörsi középiskolák: Illyés Gyula Gimnázium, Szent Benedek Gimnázium, időpont: 2020. március hó első felében, az iskolákkal egyeztetett időpontban.

2. A Budaörsi Roma Nemzetiségi Önkormányzat képviselő-testülete az 1. pontban rögzített rendezvénysorozatra 720.000 Ft összeget biztosít a 2019. évben elnyert önkormányzati programtámogatás terhére.

3. A Budaörsi Roma Nemzetiségi Önkormányzat képviselő-testülete úgy dönt, hogy a program megszervezésével – a 3 beérkezett árajánlat közül, a legkedvezőbbet kiválasztva - Dénes Edina egyéni vállalkozót bízza meg.

**Lakatos Sarolta elnök**: Több napirendi pont nem lévén, megköszöni a résztvevők megjelenését, az ülést 1000-kor bezárja.

**k.m.f.**

 **Danyi Szilvia Mária Lakatos Sarolta**

 **jegyzőkönyv-hitelesítő elnök**